CELEX: E2006P0003
Language: bg
Date: 2007-02-15 00:00:00
Title: Молба за консултативно становище от Съда на ЕАСТ, подадена от Oslo Tingrett, с решение на същия съд от 30 януари 2006 г. по делото Ladbrokes Ltd. срещу Staten v/Kultur- og kirkedepartementet и Staten v/Landsbruks- og matdepartementet (Дело E-3/06)

15.2.2007   
            
            
               BG
            
            
               Официален вестник на Европейския съюз
            
            
               C 33/5
            
         Молба за консултативно становище от Съда на ЕАСТ, подадена от Oslo Tingrett, с решение на същия съд от 30 януари 2006 г. по делото Ladbrokes Ltd. срещу Staten v/Kultur- og kirkedepartementet и Staten v/Landsbruks- og matdepartementet
   
   (Дело E-3/06)
   (2007/C 33/03)
   Отправена е молба до Съда на ЕАСТ, с решение от 30 януари 2006 г. на Oslo Tingrett (окръжен съд гр. Осло), получена в съдебната канцелария на 25 август 2006 г., за консултативно становище по делото Ladbrokes Ltd. срещу Staten v/Kultur- og kirkedepartementet и Staten v/Landsbruks- og matdepartementet по следните въпроси:
   
               1.
            
            
               Възпрепятстват ли членове 31 и 36 от Споразумението за ЕИП прилагането на националното законодателство, съгласно което някои форми на хазарт могат да бъдат организирани единствено от държавна фирма с хазартна дейност, която насочва печалбите си за културни и спортни цели?
            
         
               2.
            
            
               Възпрепятстват ли членове 31 и/или 36 от Споразумението за ЕИП прилагането на националното законодателство, съгласно което лицензи за организиране на залагания на конни надбягвания могат да бъдат предоставяни единствено на организации с идеална цел или на фирми, чиято цел е подпомагане на коневъдството?
            
         
               3.
            
            
               Възпрепятстват ли членове 31 и/или 36 от Споразумението за ЕИП прилагането на националното законодателство, съгласно което лицензи за някои форми на хазарт могат да бъдат предоставяни единствено на организации с идеална цел или на асоциации с хуманитарна или социална цел?
            
         
               4.
            
            
               Съгласно законодателството на ЕИП, законно ли е националното законодателство да подчертава необходимостта приходите от хазарт да бъдат предназначени за хуманитарни и социални цели (включително за спорт и култура) и да не бъдат източник на лични печалби?
            
         
               5.
            
            
               Възпрепятства ли член 36 от Споразумението за ЕИП прилагането на национална законова разпоредба, която забранява предлагането и реализирането на хазартна дейност, която е забранена в Норвегия, но се провежда законно в друга държава-членка на ЕИП?